C 80/16
LT
Europos Sąjungos oficialusis leidinys
2023 3 3
bb) Energijos poreikio mažinimo skatinimas Energijos poreikio mažinimo skatinimo tikslas taikomas priemonėms, skirtoms bendrovių gamybos procesams ir (arba) paslaugų teikimui, ir yra susijęs su klausimais, išdėstytais tolesniame specialiame skirsnyje (Europos pramoninės bazės stiprinimas).
Atitinkamų energijos sąnaudų ir struktūrinių priemonių derinimo pavyzdys galėtų būti laikina finansinė kompensacija už gamybos nuostolius, atsiradusius dėl trumpalaikio elektros energijos poreikio sumažinimo, kartu su reikalavimu, kad investicijos turėtų ilgalaikį poveikį ir atitiktų „REPowerEU“ tikslus (pvz., iki 2026 m. vidurio sumažinti įmonės gamybos taršos šiltnamio efektą sukeliančiomis dujomis intensyvumą (11), pereinant prie atsinauji­ nančiųjų išteklių energijos arba taikant energijos taupymo priemones).
Investicijas į energijos poreikio mažinimą taip pat galėtų papildyti reformos, kuriomis būtų numatytos reguliavimo paskatos ilgalaikiam energijos vartojimo efektyvumo didinimui, t. y.: — vieno langelio principu veikiančių centrų, teikiančių konsultacijas ir pagalbą (ne tik informaciją) apie pastatų renovacijos galimybes, energinio naudingumo sertifikatus ir energijos vartojimo audito rekomendacijas, diegimas; — schemos, kuriomis skatinamas pastatų energinis atnaujinimas arba šildymo sprendimų diegimas, kaip aprašyta b punkto 1 papunktyje.
c)
Vidaus ir tarpvalstybinių energijos perdavimo ir paskirstymo kliūčių šalinimas, elektros energijos kaupimo rėmimas, atsinauji­ nančiųjų energijos išteklių integravimo spartinimas ir nulinės taršos transporto ir jo infrastruktūros, įskaitant geležinkelius, rėmimas Su energijos perdavimu, paskirstymu ir saugojimu susijusių priemonių pavyzdžiai: — elektros energijos kaupimo įrenginiai, visų pirma siekiant remti atsinaujinančiųjų išteklių diegimą ir (arba) sumažinti perkrovas; — nacionalinių elektros energijos skirstymo ir perdavimo tinklų plėtra, ypač siekiant pašalinti kliūtis ir skatinti tolesnį atsinaujinančiųjų išteklių energijos integravimą; — elektros energijos jungčių statyba; — tarifų reformos ir tinklų sujungimo projektų palengvinimas; — reformos, skirtos elektros energijos sistemos lankstumui didinti; — skaidrių skirstomųjų ir perdavimo tinklų atnaujinimo ir atsinaujinančiųjų išteklių energijos aukcionų tvarkaraščių nustatymas.
Priemonių, susijusių su netaršiu transportu, pavyzdžiai apimtų investicijas arba reformas, kuriomis siekiama plėtoti: — nulinio variklio išmetamųjų teršalų kiekio transporto priemones, pavyzdžiui, 100 proc. elektra arba vandeniliu varomas transporto priemones su kuro elementais ir netaršius laivus ir (arba) orlaivius; — netaršių transporto priemonių atnaujinimą ir modifikavimą į netaršias transporto priemones ir infrastruktūrą, skirtą nulinio variklio išmetamųjų teršalų kiekio transporto priemonėms ir laivams ir (arba) orlaiviams; — netaršius geležinkelių riedmenis, taip pat geležinkelių infrastruktūrą ir susijusius netaršių riedmenų posistemius; elektros įkrovimo prieigas, modernizuotas elektros tinklo jungtis, vandenilio papildymo stotis arba elektrinių kelių sistemas; — reglamentavimo sistemos reformas, kuriomis būtų skatinamas mažų vidaus degimo varikliais varomų automobilių modifikavimas į elektromobilius, paspartinant modifikavimo tipo patvirtinimo procedūrą, įskaitant paskatų modifikavimo pramonei ir vartotojams teikimą (fiskalinės paskatos, lengvatinės paskolos arba subsidijos pradinėms investicijoms) ir informuotumo didinimo kampanijos rengimą; — investicijas į aviacinių degalų gamybą naudojant vandenilį iš atsinaujinančiųjų energijos išteklių ir gamybos skatinimo reformas.
d)
a, b, ba, bb ir c punktuose nurodytų tikslų įgyvendinimo rėmimas sparčiau perkvalifikuojant darbo jėgą, kad ji įgytų žaliųjų įgūdžių ir susijusių skaitmeninių įgūdžių, taip pat svarbiausiųjų žaliavų ir technologijų, susijusių su žaliąja pertvarka, vertės grandinių stiprinimas
(11) Teikiant paramą įrenginiams, kuriems taikoma ES apyvartinių taršos leidimų prekybos sistema, taikomi Techninėse gairėse dėl reikšmingos žalos nedarymo principo ir Tarybos įgyvendinimo sprendimo prieduose nustatyti kriterijai.